Kamu bisa jelasin ke aku soal Nana Sutresna dalam bahasa jawa?

Nana Sutresna Sastradidjadja (miyos ing Ciamis, Jawa Kilèn, 21 Oktober 1933) inggih punika tilas Duta Ageng Indonésia kanggé nagari Inggris ing wekdal pamaréntahanipun Présidhèn Megawati Soekarnoputri. Nana ugi naté dados utusan mirunggan Présidhèn Susilo Bambang Yudhoyono kanggé kerja sama nagara Asia Afrika lan Gerakan Nonblok. Panjenenganipun ugi naté tugas ing Washington DC Mexico City, lan Geneva minangka pejabat dhinas manca nagari. Nana ugi pinitados minangka Duta Ageng Luar Biyasa lan gadhah Kekuasaan Penuh/Wakil Tetap Républik Indonésia kanggé PBB ing New York, lajeng dados Duta Ageng Indonésia ing Bahama, Jamaika, Nikaragua, lan ingkang pungkasan ing Inggris.

Panjenenganipun punika lulusan Master of Arts International Relation saking Universitas Wales, Inggris ing taun 1964, lan ing Aberystwyth, United Kingdom University College of Wales, Inggris. Panjenenganipun miwiti kariér minangka anggota redaksi manca nagari LKBN Antara Keprésidhènan Indonesia ing taun 1955-1957.

Panjenenganipun tilar donya nalika tanggal 27 Januari 2011 ing Griya Sakit Rafless Singapura sasampunipun dipurumat amargi sakit lan dipunmakamaken ing Taman Makam Pahlawan Kalibata Jakarta Kidul.